የታላቁ ህዳሴ የ2010 አምባሳደር ውድድር ሊካሄድ ነው
የታላቁ ህዳሴ ግድብ አምባሳደር የ2010 ውድድር በአገር አቀፍ ደረጃ የካቲት 30 ቀን በአዲስ አበባ ይካሄዳል፡፡የግድቡ ግንባታ ህዝባዊ ተሳትፎ አስተባባሪ ብሄራዊ ምክርቤት ጽህፈት ቤት ዛሬ በሰጠው መግለጫ ወድድሩ በክልሎች ተጀምሯል፡፡ከዘጠኝ ክልሎች እና ሁለት የከተማ አስተዳደሮች የተወጣጡ ቆንጃጅቶች ተሳታፊ ይሆናሉ፡፡የዉድድሩ ፍጻሜ የካቲት 30 በአዲስ አበባ የሚካሄድ ሲሆን ውድድሩን ያሸነፉ ሦስት ቆንጃጅቶች የህዳሴውን ግድብ በሀገር ዉስጥ እና በአለም አቀፍ መድረኮች ያስተዋውቃሉ ተብሎ ይጠበቃል፡፡የታላቁ ህዳሴ ግድብ አምባሳደር 2010 የቁንጅና ውድድር ከባህል እና ቱሪዝም ሚኒስተር ጋር በመተባበር እየተካሄደ እንደሚገኝ ነው ብሄራዊ ጽህፈት ቤቱ ያስታወቀው፡፡ይህ ውድድር በታላቁ ህዳሴ ግድብ ግንባታ ዙሪያ የተፈጠረዉን መግባባት ወደ ላቀ ደረጃ ለማሸጋገር ያግዛልም ተብሏል፡፡ 